polyglot-tagger/wikipedia-language-snippets-filtered huggingface dataset:
དེ་ལྟར་ཉིན་དང་ཟླ་བས་ལོ་བསྒྲིལ་ནས་འདྲིས་སྐབས། འཕགས་མཆོག་གི་གྲོགས་པོ་རྣམས་ཀྱང་ཁོ་བོའི་གོམས་གཤིས་ངན་པར་ཞེན་པ་ལོག་སྟེ། ཉིན་རེ་བཞིན་དགའ་སྣང་བྱེད་མཁན་གྱི་གྲོགས་པོ་ཡང་ཇེ་ཉུང་དུ་སོང༌། དུས་སྐབས་དེ་ནས་བཟུང་འཕགས་མཆོག་ནི་ག་དུས་ཡིན་ཡང་རང་ཉིད་ལས་ལོགས་སུ་གྱུར་བའི་ཉིན་རེའི་འཚོ་བའི་དགའ་སྡུག་གི་གཏམ་གླེང་བཤད་སའི་གྲོགས་པོ་གཅིག་ཀྱང་མེད་པར་རང ཉིད་གཅིག་པུ་ཁེར་རྐྱང་དུ་གྱུར།
དེས་ན་སློབ་གྲོགས་གཞན་རྣམས་རང་ལ་དགའ་བོ་བྱེད་པར་ཆ་རྐྱེན་དང་བོ་ནི། རང་ལ་ངེས་པར་དུ་ཚང་དགོས་པའི་ཡ་རབས་ཀྱི་རིགས་དེ་དག ཆད་ལྷག་མེད་པར་ཚང་དགོས་པ་དེ་ནི་གནད་ཀྱི་དང་བོ་དེ་ཡིན་ཞེས་གསུངས། དེ་ལྟར་རྒན་ལགས་ཀྱིས་གོ་བདེ་ལ་དོན་བསྡུས་ཤིང༌། དཔེ་བཟང་བོའི་བཀའ་སློབ་ཀྱི་སྙིང་དོན་རྣམས་འཕགས་མཆོག་གིས། རང་ལ་གྲོགས་པོ་མི་འབྱོར་བའི་སྐྱོན་གྱི་རྩ་བར་རང་ལ་ཡོད་པ་རྣམས་གསལ་བོར་རྟོགས། རྒན་ལགས་ཀྱི་ཐུགས་རྒྱ་ཡངས་པའི་མྱོང་འཁྲིད་དེ་ལ་ཁོ་བོའི་ཡིད་སེམས་མགུ། ཕྱིན་ཆད་དེ་ལྟར་མི་བྱེད་པའི་དམ་བཅའ་བཞག
ཉིན་དེ་ནས་བཟུང་བུ་འཕགས་མཆོག་གིས་རང་སྐྱོན་ལ་དང་བོར་བརྟགས་ཏེ་ཉེས་པའི་ཆ་རྣམས་རིང་དུ་བསྐྱུར། སྒོ་གསུམ་བཟང་བོར་གོམས་སུ་བཅུག་ནས་སྔར་གྱི་བུ་འཕགས་མཆོག་ལས་གནམ་ས་ལྟ་བུའི་འགྱུར་ལྡོག་བྱུང༌། དུས་དེ་ནས་བཟུང་ཡ་རབས་ཕྱག་དང་ཞེ་ས་དང་ལྡན་པའི་བུ་ཞིག་ཏུ་གྱུར། དེ་ལྟར་དུས་ཚོད་རིང་བོ་མ་སོང་བར་འཕགས་མཆོག་གི་སློབ་གྲོགས་རྣམས་ཀྱང་རིམ་བཞིན་ཁོའི་སར་ལོགས་ནས་སྔར་རྒྱུན་གྱི་སློབ་གྲྭའི་ཚོར་བ་སྐྱིད་ཤོས་དེ་བདེ་ལེགས་སུ་སྤྱོད་ཐུབ་པར་བྱུང༌།
སྒྲུང་འདིའི་བསླབ་བྱ་ནི། གཞན་སྐྱོན་མིག་གིས་འཚོས་ན་གླེན་པ་ཡིན། རང་སྐྱོན་མཛུབ་མོ་བཙུགས་ན་མཁས་པ་ཡིན།
སྒྲུང་འདིའི་བསླབ་བྱ་ནི། འཇིག་རྟེན་གྱི་དངོས་པོ་གང་ཞིག་ཡིན་ཡང་སྨྲ་མི་ཤེས་པ་མ་གཏོགས་སེམས་ཀྱི་ཚོར་བ་གཅིག་མཚུངས་ཡིན་པས། དེ་ལ་བརྩི་བཀུར་དང་གཅེས་སྤྲས་བྱེད་མི་ཤེས་པའི་གང་ཟག་དེ་ནི་བེམ་གཟུགས་ལས་ཀྱང་ཐབས་སྡུག་པ་ཞིག་མ་ཡིན་ནམ།
ནགས་ཚལ་སྟུག་པོའི་ཁྲོད་དུ་རི་བོང་མང་པོ་ཞིག་གནས་ཡོད་པ་དེ་ཚོས་བར་ཐག་མི་རིང་བ་ན་མཚོ་ཆུང་ཆུང་ཞིག་ཡོད་པ་དེར་ཆུ་འཐུང་བ་ལ་སོགས་ཉེ་འདབས་སུ་འཁོར་ཞིང་འཚོ་བ་སྐྱེལ་བཞིན་ཡོད། ཉིན་ཞིག་དཔྱིད་ཀའི་ཚད་པས་གདུངས་པའི་གླང་པོ་ཆེའི་ཁྱུ་ཚོགས་དེར་སླེབས་ཏེ་རྫིང་བུ་དེ་བརྫིས་བ་དང་གནོད་བྱས་ཏེ་རི་བོང་རྣམས་ཀྱང་ས་དེ་ནས་ཕུད།
དེས་ན་རི་བོང་ཐམས་ཅད་མཉམ་དུ་འཚོགས་ཏེ་གང་འདྲ་བྱེད་རྒྱུའི་ཐད་གྲོས་བསྡུར་བྱས་ཤིང་། རི་བོང་གཅིག་གིས་ང་ལ་ཐབས་ཡོད། ཁྱོད་རྣམས་ཀྱིས་ང་ཧ་ཅང་མཐོ་བའི་ཤིང་སྡོང་ཞིག་གི་རྩེར་སྐྱོལ་ཅིག་ཅེས་བཤད་པ་ལྟར་རི་བོང་ཐམས་ཅད་ཀྱིས་ཁོ་ཤིང་སྡོང་མཐོན་པོའི་རྩེར་བསྐྱལ།
དེ་ནས་གླང་ཆེན་གྱི་ཚོགས་རྣམས་དེར་འཚོགས་པས་རི་བོང་དེས་སྐད་གསང་མཐོན་པོས་“ཝ་ཡེ། ཁྱོད་ཚོ་སྡོད་ཚུགས་ཤིག་”ཅེས་བཤད་པར་གླང་ཆེན་དེ་རྣམས་ཀྱིས་གདོང་གྱེན་དུ་ཕྱོགས་ནས་“ཁྱེད་སུ་ཡིན་”ཞེས་དྲིས།
སྔོན་མཚེའུ་ཞིག་གི་འགྲམ་ན་ཤིང་བིལ་བའི་ཚལ་ཡོད་པ་དེར་རི་བོང་དྲུག་གནས་ཡོད་པ་དང་། ཤིང་བིལ་བའི་ཚལ་དེ་ནས་བིལ་བ་ཞིག་མཚེའུའི་ནང་དུ་ལྷུང་བ་དང་“ཅལ་”ཟེར་བའི་སྒྲ་བྱུང་བ་དེ་རི་བོང་དྲུག་པོས་ཐོས་པས་སྐྲག་ནས་བྲོས།
དེ་དག་བྲོས་པ་ཝ་མོ་ཞིག་གིས་མཐོང་ནས་ཁོ་ཚོར་“གང་གི་དོན་དུ་བྲོས་འགྲོ་བ་ཡིན་”ཞེས་དྲིས། དེར་ཁོ་ཚོས་“ཅལ་བྱུང་ངོ་”ཞེས་བཤད་པས་ཝ་མོ་ཡང་བྲོས།
དེ་བཞིན་དུ་སྤྲེའུ་དང་། རི་དྭགས། ཕག མ་ཧེ། བསེ། གླང་པོ་ཆེ། དོམ། དྲེད། གུང་། སྟག སེང་གེ་རྣམས་ཀྱིས་ཀྱང་བྲོས་སོ།
རི་ཞིག་གི་འཁྲིས་སུ་སེང་གེ་རལ་པ་ཅོད་པན་ལྟ་བུ་དང་ལྡན་པ་ཞིག་ཡོད་པ་དེས་སེང་གེ་སོགས་བྲོས་པ་མཐོང་ནས་“ཁྱེད་ཚོ་སྡེར་མོ་དང་མཆེ་བའི་སྟོབས་ཅན་ཡིན་ན་གང་གི་དོན་དུ་བྲོས་སམ་”ཞེས་དྲིས།
སེང་གེས་“ཅལ་ཟེར་བ་དེ་གང་ནས་བྱུང་”ཞེས་དྲིས། དེར་ཁོ་ཚོས་“ག་ནས་བྱུང་བ་མི་ཤེས་”ཞེས་བཤད།
སེང་གེས་“ཁྱོད་ཚོ་མ་བྲོས་ཤིག བརྟག་དཔྱད་བྱེད་དོ། ཁྱོད་ལ་སུས་བཤད་བྱུང་ངམ་”ཞེས་དྲིས། ཁོ་ཚོས་“སྟག་གིས་བཤད་བྱུང་”ཞེས་ལན་བཏབ།
དེ་བཞིན་དུ་ཝ་མོས་“རི་བོང་གིས་བཤད་བྱུང་”ཟེར། རི་བོང་ལ་ཁྱོད་ལ་སུས་བཤད་བྱུང་”ཞེས་དྲིས་པའི་ལན་དུ་རི་བོང་གིས་“ང་ཚོས་འཇིགས་པ་དེ་མངོན་སུམ་དུ་མཐོང་བྱུང་། ཚུར་ཤོག་དང་། ཅལ་ཟེར་བ་དེ་ག་ནས་བྱུང་བ་བསྟན་ནོ་”ཞེས་བཤད་དེ་སེང་གེ་ཁྲིད་ནས་བིལ་བའི་ཚལ་བསྟན་ཏེ་“ཅལ་ཟེར་བ་དེ་འདི་ནས་བྱུང་ངོ་”ཞེས་བཤད་པ་དང་ཡང་ཚལ་དེ་ནས་བིལ་བ་ལྷུང་སྟེ་ཅལ་ཟེར་བ་ཞིག་བྱུང་བས་སེང་གེས་“འདི་ནི་ཅལ་མ་ཡིན་པས་མ་ཞེད་ཅིག་”ཅེས་ཟེར་རོ།
སྒྲུང་འདིའི་བསླབ་བྱ་ནི། ང་ཚོས་རྒྱུན་དུ་ཁ་ཁོག་མེད་པར་བློ་རྩེ་གཅིག་སྒྲིམ་གྱིས་ལས་ཀ་བྱས་ན་མི་འགྲུབ་པའི་བྱ་བ་གང་ཡང་མེད།
རི་བོང་གིས་སེང་གེ་དེ་ཁྲིད་ནས་ཁྲོན་པ་ཤིན་ཏུ་གཏིང་རིང་བ་ཞིག་བསྟན་ནས་“ཕ་གིའི་ནང་ན་འདུག་”ཅེས་བཤད། སེང་གེས་ཁྲོན་པའི་འགྲམ་དུ་སོང་སྟེ་མར་བལྟས་པས་ཆུ་ནང་ནས་རང་གི་གཟུགས་བརྙན་གསལ་བ་དེ་དགྲ་བོ་རེད་བསམས་ཏེ་དྲིས་ན་ཁོས་ཀྱང་འདྲི་བར་མངོན།
འཁྲབ་ན་གཟུགས་བརྙན་དེས་ཀྱང་འཁྲབ། དེས་མཆེ་བ་གཙིགས་ན་ཁོས་ཀྱང་མཆེ་བ་གཙིགས་པར་མངོན། དེ་དག་ལ་སོགས་པ་ལུས་ཀྱི་རྣམ་འགྱུར་སྣ་ཚོགས་བསྟན་ན་དེས་ཀྱང་དེ་ལྟར་བྱེད་པས་སེང་གེ་འདིས་ང་རྒྱལ་གྱིས་མ་བཞག་པར་དེའི་ནང་མཆོངས་བས་དེར་ཤི། དེས་ན་བློ་གསལ་རི་བོང་དེ་རྣམ་པར་རྒྱལ་བར་གྱུར།
སྔོན་རྫིང་བུ་གཅིག་ལ་རུས་སྦལ་གཅིག་དང་ངང་པ་གཉིས་གནས་ཡོད། དུས་ཤིག་ཐན་པ་བྱུང་ནས་རྫིང་བུ་དེ་བསྐམས་པས་ངང་པ་གཉིས་པོས་རུས་སྦལ་ལ་“ང་གཉིས་འདི་རུ་སྡུག་མི་བཟོད་པས་རྫིང་བུ་གཞན་ཞིག་ཏུ་འགྲོ་བ་ཡིན་”ཞེས་བཤད། དེར་རུས་སྦལ་གྱིས་“གྲོགས་པོ་ངའང་མ་བཞག་པར་ཁྲིད་རོགས་”ཞེས་བཤད།
དེས་ན་རུས་སྦལ་གྱིས་ཐབས་སུ་ཤིང་ཐུར་ཞིག་གི་དཀྱིལ་ལ་སོ་བརྒྱབ། ངང་པ་གཉིས་ཀྱིས་ཤིང་དེའི་སྣེ་གཉིས་ནས་སོས་བཏེགས་ནས་མཁའ་ལ་འཕུར་ཏེ་སོང་། ངང་པ་གཉིས་ཀྱིས་དེ་ལྟར་རུས་སྦལ་ཁྱེར་ཏེ་ནམ་མཁའ་ལ་སོང་སོང་བའི་དུས་གང་འཚམས་ཤིག་ན་སྐད་ཆ་ཤོད་འདོད་དེ་ཁ་གདངས་བས་དེ་མ་ཉིད་དུ་རུས་སྦལ་ས་ལ་ལྷུང་།
ཉིན་ཞིག་ཚེ་རིང་གི་རྩེ་མོ་ཡོ་ཆས་དེ། སྒྲོལ་མ་དང་ལྷག་པ་གཉིས་ཀྱི་ལག་ཏུ་བཞག་ནས་ཁོ་རང་གཅིན་པ་གཏོང་དུ་ཕྱིན་པ་རེད། སྐབས་དེར་ལྷགས་པ་ཆེན་པོ་ཞིག་བརྒྱབ་ནས་ཚེ་རིང་གི་རྩེད་ཆས་ལྒང་ཕུག་དེ་བར་སྣང་ཁམས་སུ་འཁྱེར་ནས་གར་སོང་ཆ་མེད་དུ་གྱུར་བས། བུ་ལྷག་པས་སེམས་ཁྲལ་གྱིས་ངང་ནས་གང་སར་འཚོལ་དུ་སོང་བ་རེད། ཚེ་རིང་གིས་སེམས་སུ་དེ་རིང་རྩེད་མོ་ཡག་པོ་ཞིག་རྩེ་དགོས་བསམ་ནས་ཕྱིར་ཡོང་དུས་རང་གི་རྩེ་མོ་དང་སློབ་གྲོགས་ལྷག་པ་གཉིས་མཐོང་ཡུལ་ན་མི་འདུག་པས། ཚེ་རིང་གིས་སྒྲོལ་མ་ལ་ངའི་ལྒང་ཕྲུག་གང་ན་ཡོད་ཅེས་དྲིས་དུས། ལྷགས་པས་འཁུར་སོང་ཞེས་བརྗོད།
རིག་གྲོལ་ནི་རང་བཞིན་གྱི་སྤྱང་གྲུང་ལྡན་ཡང་།ཕ་མ་གཉིས་ཀྱི་གནང་བའི་དངུལ་དེ་འཁྱེར་ནས་དགོས་མཁོ་ཆེ་བའི་དཔེ་དེབ་ཉོ་རྒྱུ་ལས།ནམ་རྒྱུན་ལམ་ཟུར་ན་ཡོད་པའི་བྱིས་པའི་རོལ་རྩེད་ཁང་དུ་དེང་གི་འཕྲུལ་ཆས་ལ་མགོ་འཁོར་ནས།མཚམས་མཚམས་སུ་སློབ་གྲྭ་མི་འགྲོ་བ་དང་།སློབ་གྲྭར་སོང་ཡང་དགེ་རྒན་གྱི་སློབ་ཚན་ལ་དོ་སྣང་མི་བྱེད་པར།ཁ་གཡེང་མིག་གཡེང་བྱས་ནས་ཉི་མ་གཏོང་ཐབས་བྱེད་བཞིན་ཡོད།
དེའི་རྐྱེན་གྱིས་ནམ་རྒྱུན་ཡིག་ཚད་བཏང་ན་ སྒོང་ང་རྐྱང་རྐྱང་ལེན་བཞིན་ཡོད་པས།སློབ་གྲོགས་ཚོས་ཁོ་ལ་སྒོང་ངའི་རྒྱལ་བོ་ཞེས་མིང་ཐོ་ཞིག་བཏགས་ཡོད་པ་མ་ཟད།ད་དུང་ལོ་རེར་སློབ་གྲོགས་ཚོ་དང་ཕ་མའི་ཚོ་འདུ་འཛོམས་ཀྱི་ཉིན་མོ་ལ་མདུན་དུ་ཡར་ལངས་ནས་ཕ་མ་གཉིས་ལའང་ངོ་ཚ་བཟོས་པ་ཉུང་ཉུང་ཞིག་གཏན་ནས་མིན།
ནམ་རྒྱུན་གཟའ་ཉི་མ་ནང་སྦྱོང་བྲིས་ཚར་རྗེས། ཁོ་ཚོ་སོ་སོའི་དགའ་ཤོས་ཀྱི་རྩེད་མོ་ཡོ་ཆས་རེ་རེ་འཁྱེར་ནས་གང་འདོད་ལྟར་རྩེ་མོ་ལ་གཡེང་ནས་འདུག་ལ། སྐབས་རེར་རྩེད་མོ་འཕྲོ་བརླག་འགྲོ་བ་དང་བོར་བརླག་སོང་ཚེ། གཅིག་གཅིག་གིས་སེམས་གཏིང་ནས་བརྩེ་སེམས་ཆེན་པོས་རོགས་རམ་དང་བཙལ་རོགས་བྱེད་ཀྱི་ཡོད།
རིག་གྲོལ་ནི་ཕ་ཚེ་རིང་དང་མ་ཆོས་སྐྱིད་གཉིས་ཀྱི་བུ་གཅིག་པུ་དེ་ཡིན་པས།ཁོང་བཟའ་ཟླ་གཉིས་ཀྱི་དཔྲལ་བའི་མིག་དང་།ཁོག་པའི་སྙིང་ལྟར་གཅེས་བཞིན་ཡོད་པ་མ་ཟད།ནམ་རྒྱུན་སློབ་གྲྭར་འགྲོ་ཁར་ཧིན་སྒོར་བརྒྱ་ཆད་མེད་དུ་གནང་བཞིན་ཡོད།
དོན་གྲུབ་གླིང་ཉིན་མོའི་སློབ་ཕྲུག་ཚེ་རིང་དང་སྒྲོལ་མ། ལྷག་པ་གསུམ་ནི་འཛིན་གྲྭ་གཅིག་པ་ཡིན་པ་མ་ཟད། ནམ་རྒྱུན་མཉམ་བཟའ་མཉམ་འཐུང་དང་། ཕན་ཚུན་སློབ་སྦྱོང་ཐད་ནས་རོགས་རམ་ཅི་ཐུབ་གནང་མཁན་གྱི་གྲོགས་པོ་ཡག་ཤོས་ཤིག་ཡིན།
དུས་གསུམ་རྒྱལ་བའི་སྤྱི་གཟུགས་རིགས་བརྒྱའི་གཙོ། །སྙིགས་མའི་འགྲོ་བ་སྐྱོབ་པའི་ཐུགས་རྗེ་ཅན། །
བྱམས་ཆེན་མཐུ་སྟོབས་དབང་ཕྱུག་པདྨ་འབྱུང་། །བརྩེ་བས་ཉེར་དགོངས་བདག་རྒྱུད་བྱིན་གྱིས་རློབས། །
ལུས་ཅན་ཚོགས་གཉིས་འཕེལ་བའི་རྟེན་འབྲེལ་སྒོ། །བརྒྱ་ཕྲག་དབྱེ་ཕྱིར་གཙུག་ལག་ཁང་ཆེན་པོ། །
སྐུ་གསུང་ཐུགས་རྟེན་རིང་བསྲེལ་སྙིང་པོ་ཅན། །འཛིན་མའི་རྒྱན་གྱུར་བགྲང་ཡས་འགྲུབ་བརྟན་ཤོག །
ཚུལ་ལྡན་ཚངས་སྤྱོད་རིག་འཛིན་འདུས་པའི་སྡེ། །མཁས་གྲུབ་རྒྱ་མཚོ་སྤྲིན་ལྟར་འདུ་བ་དང་། །
ཀུན་ཀྱང་རྒྱལ་བའི་བཀའ་བཞིན་ཆོས་སྤྱོད་ཅིང་། །འགྲོ་འདྲེན་དུ་མས་ལྗོངས་འདི་གང་གྱུར་ཅིག །
ཀུན་ཀྱང་ལོག་འཚོས་དབེན་པས་བྱང་ཆུབ་རྒྱུར། །ལེགས་པར་འགྱུར་བའི་རྟེན་འབྲེལ་ཟབ་མོར་ཤོག །
རྒྱལ་ཀུན་མཁྱེན་བརྩེ་ནུས་པས་རྒྱུད་སྨིན་ནས། །བསྟན་དང་འགྲོ་བའི་དོན་ཆེན་འགྲུབ་པར་ཤོག །
སྒོ་གསུམ་མཐོང་ཐོས་དྲན་རེག་དངོས་བརྒྱུད་ཀྱིས། །རྒྱལ་བའི་བསྟན་ལ་བཀུར་སྟི་སྒྲུབ་པ་དང་། །
ཉིན་ཞིག་གཞོན་ནུ་མ་ཝི་ས་ཁའི་གྱོས་པོ་མི་ག་ར་ཡིས་གསེར་ཕོར་ཞིག་ཏུ་འབྲས་ཐུག་མངར་མོ་འཐུང་བཞིན་པའི་སྐབས། དགེ་སློང་ཞིག་ཁོང་ཚང་གི་ཁྱིམ་དུ་འཛུལ་ནས་བསོད་སྙོམས་བསླངས་པ་ན། གྱོས་པོས་དགེ་སློང་ཁོང་བསོད་སྙོམས་ལ་བྱོན་པ་མཐོང་ན་ཡང་མ་མཐོང་བའི་ཁུལ་གྱིས་མུ་མཐུད་འབྲས་ཐུག་མངར་མོ་འཐུང་ནས་བསྡད་པར། གཞོན་ནུ་མ་ཝི་ས་ཁ་ཡིས་གུས་པའི་སྒོ་ནས་དགེ་སློང་དེ་ལ། བཀུར་འོས་གནས་བརྟན་ལགས། ཁྱེད་འདི་ནས་ཕེབས་རོགས་གནང་། ངའི་གྱོས་པོས་བཞེས་བཞིན་པ་དེ་ནི་འབྲས་ཐུག་རྙིང་པ་ཞིག་རེད། ཅེས་ཞུས།
གཞོན་ནུ་མ་ཝི་ས་ཁ་མཉན་ཡོད དུ་མནའ་མར་བསླེབ་པའི་ཉིན་མོ་དེ་ནས་བཟུང་། མོ་རང་གིས་གྲོང་ཁྱེར་དེའི་ཡུལ་མི་རྣམས་ལ་མཛའ་མཐུན་དང་སྦྱིན་གཏོང་སོགས་ཀྱིས་བྱ་བ་ཚུལ་བཞིན་བྱས་པར་བརྟེན། གྲོང་ཁྱེར་དེའི་ཡུལ་མི་རྣམས་མོ་ལ་དགའ་ཞིང་མོས་པར་གྱུར།
༡༽སྐྱེས་དམན་ཞིག་ལ་མཚོན་ན། སྐྱེ་བོ་གཞན་གྱི་མདུན་དུ་རང་གི་ཁྱོ་ག་དང་ཡང་ན་ཁྱོ་གའི་ཕ་མ་སྟེ་གྱོས་སྒྱུག་གཉིས་ལ་སྨད་ར་སོགས་བྱེད་མི་ཉན་ཞིང་། ཐ་ན་ཁོང་ཚོའི་ཞན་ཆ་དང་ནང་གི་རྩོད་རྙོག་ཙམ་ཡང་ཕྱི་མིའི་སར་གང་བྱུང་སྒྲོག་མི་ཉན།
༧ ༽ རང་གིས་ཟ་མ་མ་ཞུས་པའི་སྔོན་དུ། རང་གི་ཁྱོ་ག་དང་གྱོས་སྒྱུག་སོགས་ལ་ཞལ་ལག་ཕུལ་ཡོད་མེད་ལེགས་པར་ལྟ་དགོས་པར་མ་ཟད། ཞབས་ཕྱི་བ་རྣམས་ཀྱིས་གཟབ་ནན་ཕྲ་ཞིབ་ཀྱི་སྒོ་ནས་ཞབས་ཕྱི་སྒྲུབ་ཀྱིན་ཡོད་མེད་ལ་ཡང་བརྟག་དགོས།
༦༽རང་ཉིད་ས་ལ་འདུག་སྐབས་བག་ཡོད་ཚུལ་མཐུན་གྱི་སྒོ་ནས་འདུག་དགོས་ཤིང་། རང་ཉིད་ཀྱི་ཁྱོ་ག་དང་གྱོས་སྒྱུག་སོགས་ཕེབས་སྐབས་རྐུབ་སྟེགས་སམ་གདན་ལས་ཡར་ལངས་ཏེ་ཁོང་ཚོར་གུས་བཀུར་ཞུ་དགོས།
༥༽དབུལ་ཕོངས་དང་ཉམ་ཐག་པའི་གྲོགས་མཆེད། རང་གི་གཉེན་ཚན་སོགས་ཀྱིས་གཡར་བའི་དངོས་པོ་ཚུར་མི་སྐྱེལ་ནའང་། ཁོང་ཚོར་གང་མཁོ་བའི་ཅ་དངོས་ངེས་པར་དུ་གཡར་དགོས།
༡༠༽རང་གིས་ལྷ་དང་བླ་མ་ལ་མཆོད་པ་ཇི་བཞིན། རང་ཉིད་ཀྱི་ཁྱོ་ག་དང་གྱོས་སྒྱུག་སོགས་ལ་བཀུར་སྟི་རིམ་གྲོ་བྱེད་དགོས། ཞེས་དོན་ཚན་བཅུའི་སྒོ་ནས་གདམས་སོ། །
༩ ༽ རང་ཉིད་ཚ་ཞིང་སྲེག་པའི་མེ་ལ་འཛེམས་པ་ཇི་བཞིན། རང་གི་གྱོས་སྒྱུག་དང་ཁྱོ་ག་ལ་འབྲེལ་བ་གཟབ་ནན་བྱེད་དགོས།
ཟབ་ཆོས་ཞི་ཁྲོ་དགོངས་པ་རང་གྲོལ་གྱི༔ རྫོགས་རིམ་བར་དོ་དྲུག་གི་ཁྲིད་ཡིག་ལས༔ ཉམས་ཁྲིད་དགོངས་པ་རང་གྲོལ་གྱི༔ དང་པོ་སྐྱེ་གནས་བར་དོའི་ཁྲིད་ཡིག་ཀུན་གཞི་རང་གྲོལ་ཞེས་བྱ་བ་བཞུགས་སོ༔
རྩོམ་སྒྲིག་པ་སུ་ཡིན་རུང་རང་རང་གི་ལྟ་བ་དེ་བདེན་ལུགས་དུ་བཟུང་ནས་གཞན་ལ་ཁྱད་གསོད་བཏང་མི་ཆོག ཚིག་དུམ་གང་ལ་འགྲེལ་བཤད་བྱེད་ནའང་ངེས་པར་དུ་བློ་གཟུར་བོར་གནས་དགོས་ལ་རང་གི་ཤེས་རིག་དང་ཁེ་ཕན་གྱི་རྒྱབ་ལྗོངས་སོགས་མཚོན་མི་ཆོག རང་གི་བྲིས་བའི་ནང་དོན་སོགས་བདེན་ལུགས་སུ་བརྩིས་ནས་གཞན་གྱི་རྩོམ་སྒྲིག་འབྲས་བུ་དོར་གསུབ་གཏོང་མཁན་ལ་ཆད་པ་ལྗིད་མོ་གཅོད་ངེས། གལ་སྲིད་རྩོམ་སྒྲིག་པ་རང་ལ་ལྟ་བ་དང་ཤེས་བྱ་མི་མཐུན་པ་ཡོད་ཚེ། སྔར་ཡོད་ཀྱི་ནང་དོན་དང་རང་ཉིད་ཀྱི་རྩོམ་སྒྲིག་ནང་དོན་གཉིས་ཤོག་ངོས་གཅིག་གི་སྟེང་ཏུ་བཞག་ཆོག
རྟེན་འདི་ནི་དུས་རབས་བརྒྱད་པའི་དུས་མགོ་སྟེ། བོད་བཙན་པོ་སོ་བདུན་པ་ཁྲི་ལྡེ་གཙུག་བཙན་དང་དུས་མཉམ་པའི་རྒྱ་ནག་ཐང་རྒྱལ་རབས་ཀྱི་རྒྱལ་བོ་དྲུག་པ་ཐང་ཤོན་ཙོང་ ①གི་སྲིད་དུས་སུ་བྱུང་བའི་ནང་བའི་སློབ་དཔོན་ཧེ་ཐོང་②ཞེས་པས་བཞེངས་པར་གྲགས།
སློབ་དཔོན་ཁོང་རི་ཁྲོད་འགྲིམས་ཏེ་ཨི་མེ་རི་བོ་③ནས་ལེང་ཡོན་དགོན་④དུ་བསྐྱོད་པའི་ལམ་བར་ནས་ལེ་ཡོན་རི་བོ་⑤བརྒྱུད་ཅིང་ཡུལ་དེའི་ས་དཔྱད་ཕུན་སུམ་ཚོགས་པར་གཟིགས་ནས་གནས་དེར་སྒོམ་སྒྲུབ་ཉམས་ལེན་མཛད།
རིག་འཛིན་ངག་གི་དབང་པོ།/ རྡོ་བྲག་སྐྱབས་མགོན་རིག་འཛིན་ངག་གི་དབང་པོ།/རྡོ་བྲག་རིག་འཛིན་ཆེན་པོ།
ཁུངས་ལུང་། སྐབས་འདིར་སྐུ་གཤེགས་པའི་དུས་ཚིགས་བྱ་བཏང་ཕྱག་རྡོར་ནོར་བུས་ཚེས་བཅུ་གཅིག་ལ་བཞེད་པའང་སྣང་།
སྐྱབས་རྗེ་སྟག་ལུང་རྩེ་སྤྲུལ་རིན་པོ་ཆེས་མཛད་པའི་རྡོ་རྗེ་བྲག་གི་གདན་རབས་ལོ་རྒྱུས་མདོར་བསྡུས།ཤོག་ངོས་10 / བདུད་འཇོམས་ཆོས་འབྱུང་དར་ཐང་པར་མ་དེབ་གཟུགས་ལེའུ་6 ཤོག་ངོས་581 ཡིག་ཕྲེང་ 8 / གོང་ས་ལྔ་པའི་གསུང་ངག་གི་དབང་པོའི་རྣམ་ཐར།ཤོག་ངོས། / བྱ་བཏང་ཕྱག་རྡོར་ནོར་བུས་མཛད་པའི་བྱང་གཏེར་བླ་བརྒྱུད་རྣམ་ཐར་བསམ་འཕེལ་མ་ཎི་ཀའི་འཕྲེང་བ། / 1990ལོའི་མཚོ་སྔོན་མི་རིགས་པར་མ།གུ་བཀྲ་ཆོས་འབྱུང་།ཤོག་ངོས་670 / ཡིག་ཕྲེང་20 / སིམ་ལ་རྡོ་རྗེ་བྲག་བྱང་གཏེར་ཆོས་བརྒྱུད་སྨོན་ལམ་ཚིག་མཛོད་ལས་གཞིའི་མི་སྣ་ངོ་སྤྲོད།
མདོར་ན། སྤྱི་ལོ་ 2000 ལོར་ཨ་རིར་བསྐྱོད་པ་ནས་རིམ་གྱིས་མགོ་བཙུགས་ཏེ་ད་ལྟའི་བར་དུ་བྲིས་བསྒྲིགས་བསྒྱུར་གསུམ་བྱས་པ་བསྡོམས་ན་དེབ་གྲངས་ ༢༣ ཡོད་ལ། རྩོམ་ཡིག་རིང་ཐུང་སྣ་ཚོགས་པ་ཞིག་བྲིས་ཡོད་པ་ཡང་སྦྱངས་པའི་འབྲས་བུ་ཉིད་དུ་བསམས་ཏེ་ཡོད་པ་བཅས་རང་གི་ལོ་རྒྱུས་མདོར་བསྡུས་སུ་ཤེས་རབ་དར་རྒྱས་པས་བྲིས།
ཉམས་ཞིབ་རྩོམ་པ་པོ་ཤེས་རབ་དར་རྒྱས་ནི། བྱིས་དུས་ཀྱི་མིང་ཆ་ཚང་ལ་རྡོ་རྗེ་རབ་བརྟན་དང་ཡོངས་གྲགས་སུ་རབ་བརྟན་ཟེར། དགོན་པར་སོང་བ་ནས་ཤེས་རབ་དར་རྒྱས་ཞེས་འབོད།
སྤྱི་ལོ་ 1997 ལོ་ནས་རྡ་རམ་ས་ལར་བསྡད་དེ་སྔགས་གཞུང་ལ་ཐོས་བསམ་ཕྲན་བུ་བྱས། གོང་ས་རྒྱལ་བའི་དབང་པོའི་དྲུང་ནས་བཀའ་ཆོས་སོགས་ཐོབ་པ་ནི་གྲངས་ལས་འདས། དགེ་རྒན་གྱི་ལས་ཀ་སོགས་ཀྱང་དུས་གཅིག་ལ་བསྒྲུབས། སྤྱི་ལོ་ 2000 ལོར་ཨ་རིར་བསྐྱོད་དེ་ནུབ་ཕྱོགས་ཀྱི་རིག་གཞུང་དང་བསམ་བློ། གོམས་སྲོལ་སོགས་ལ་དོ་སྣང་ཆེས་ཆེར་བྱས། ཨ་རིར་ལོ་ལྔ་མིན་ཙམ་ཞིག་བསྡད་དེ་རྒྱ་གར་དུ་ཕྱིར་ཡོང་། ཕྱི་རྒྱལ་བའི་སློབ་སྡེ་ཁག་ཏུ་དགེ་རྒན་གྱི་ལས་ཀ་ཡུན་རིང་བྱས་ཤིང་རང་མགོ་ཐོན་པའི་སློབ་མ་ཡང་མང་ཙམ་བྱུང་།
སྤྱི་ལོ་ 1996 ཙམ་ནས་ལྷ་སྲས་རྒྱལ་ལོ་དོན་གྲུབ་མཆོག་གི་སྐུ་ཚེའི་ལོ་རྒྱུས་ཤིག་འབྲི་སྙམ་པ་ཡང་ཡང་ཡིད་ལ་ཤར་ཏེ། ལྷ་སྲས་མཆོག་ལ་སྙན་གསེང་ཕུལ་བར་རྗེས་སོར་ག་ལེར་སྒྲུབ་ཆོག་ཅེས་བཀའ་གནང་། སྐབས་དེའི་དམིགས་དོན་ནི། བོད་ནང་གི་མཐོ་རིམ་སློབ་མ་ཚོས་ལྷ་སྲས་མཆོག་གི་སྐུ་ཚེའི་ལོ་རྒྱུས་རགས་ཙམ་ཞིག་ཡིན་ཡང་མཁྱེན་ཐུབ་ན་མི་རིགས་ཀྱི་དོན་དུ་སེམས་ཤུགས་འཕེལ་བ་ལ་ཧ་ཅང་ཕན་ཆེ་སྙམ་པ་དེ་ཡིན། དེ་ལྟར་ཡུན་རིང་འདས་ཀྱང་དམིགས་དོན་མ་འགྲུབ།
ཡང་འགའ་ཞིག་གིས། རྩོམ་རིག་ཅེས་པའི་དོན་ནི། སྙན་རྩོམ། སྒྲུང་རྩོམ། ལྷུག་རྩོམ། ཟློས་གར་བཅས་པའི་ངག་གི་སྒྱུ་རྩལ་གྱི་རིག་པའི་གནས་ཏེ། བཅད་ལྷུག་སྤེལ་མ་གསུམ་གྱི་བདག་ཉིད་ཅན་གྱི་སྒྲ་ཡང་འཇུག་གི་སྙན་ངག་གི་དོན་དངོས་སོ།། ཞེས་བྲིས་འདུག རྒྱ་སྐད་ཐོག་ཝིན་ཞུའེ་ ཞེས་ཝིན་ནི་རྩོམ་དང༌། ཞུའེ་ནི་རིག་པ་སྟེ། བོད་སྐད་ཐོག་རྩོམ་རིག་ཞེས་པ་འདི་ཐོབ་པ་ཡིན། དེང་རབས་བོད་ཀྱི་སྨྱུག་ཐོག་པ་འགའ་ཞིག་གིས་རྒྱ་ཡི་ཝུན་ཞུའོ་དང་བོད་ཀྱི་སྙན་ངག་རིག་པ་གཉིས་དོན་གཅིག་མིང་གི་རྣམ་གྲངས་སུ་འདོད་པ་ནི། རྩོམ་པ་པོའི་དགོངས་ཚུལ་ཙམ་ལས་གནས་ལུགས་དངོས་ལ་རེག་པའི་བཤད་པ་ཡིན་མིན་མི་ཤེས།
ཞེས་གང་ཞིག་སྔོན་དུ་གླེང་བའི་གཏམ་གྱིས་མཚམས་སྦྱར་ནས་འདི་བོད་ཀྱི་རྩོམ་རིག་གི་འཕེལ་རིམ་རགས་ཙམ་གླེང་པ་ལ། དེ་ཡང༌། མཁས་པའི་བྱ་བ་ལ་མུ་མཐའ་མེད་ཅིང༌། ཤེས་བྱའི་རྣམ་གྲངས་ལ་རྫོགས་མཐའ་མེད། ནམ་མཁའི་སྐར་ཚོགས་དང་ཆུ་ཁའི་བྱེ་མ་ལྟ་བུའི་ཤེས་བྱའི་བྱེ་བྲག་ཤིན་ཏུ་མང་པོའི་ནང་ནས། རྩོམ་རིག་ནི། འཕགས་ཡུལ་གྱི་སྙན་ངག་པ་ཙན་དྲ་གོ་མས། གང་ཕྱིར་མཁས་པའི་ལས་གསུམ་ལས།།
ཞེས་དང༌། རྒྱ་ནག་གི་ཀོང་ཙེ་འཕྲུལ་གྱི་རྒྱལ་པོས། སྙན་ངག་མེད་ན་གཏམ་དུ་བྱ་བ་མེད།།
པེ་ཅིང་གྲོང་ཁྱེར་ནུབ་ཕྱོགས་ཉེ་འདབས་ཀྱི་ཞང་ཧྲན་ལྷོ་རྒྱུད་དུ་གྲངས་ཉུང་མི་རིགས་ཀྱི་གྲོང་སྡེ“ཧྥན་ཙི་གྲོང་སྡེ”ཞེས་པ་ཞིག་ཡོད། གྲོང་སྡེར་གནས་སྡོད་བྱེད་པའི་མི་ནི་མི་རིགས་གང་རེད་ཅེ་ན། དེར་སྔོན་ཆད་ཀྱི་ལོ་རྒྱུས་ཁུངས་བཙུན་མེད་པས། སྐབས་ཤིག་ལ་མིའོ་རིགས་ཡིན་ཁུལ་བྱས། དོན་དངོས་སུ་བཤད་ན“ཧྥན་ཙི་གྲོང་སྡེའི”སྡོད་དམངས་ནི་མིའོ་རིགས་མིན་པར་རྒྱལ་རོང་བོད་རིགས་རེད།
དེར་བལྟས་ན། པེ་ཅིང་ཞང་ཧྲན“ཧྥན་ཙི་གྲོང་སྡེའི”སྡོད་དམངས་ནི། གནའ་རབས་བཙན་ལྷ་དང་ཆུ་ཆེན་གཉིས་ཀྱི་རྒྱལ་རོང་བོད་རིགས་ཀྱི་གདུང་རྒྱུད་རེད། རེད་དེ། རྒྱལ་རོང་བ་འདི་དག་དུས་ནམ་དང་དོན་ཅི་ལ་ས་ཆ་དེར་སོང་བ་རེད་ཅེ་ན།
ད་དུང་སྲབ་མཐུག་འཇམ་རྩིབ་ཀྱི་རེག་བྱ་དང༌། དཀར་སེར་དམར་ལྗང་གི་ཚོན་མདངས། རིང་ཐུང་ཕྲ་སྦོམ་གྱི་བཟོ་དབྱིབས། བལ་རས་འགྱིག་གསུམ་གྱི་རྒྱུ་ཆ། ཅི་དགོས་དགོས་དང་གང་འདོད་འདོད་ཡོད་བཞིན་དུ། གཅན་གཟན་སྟག་གཟིག་གི་པགས་པ་དང༌། རི་དྭགས་ཝ་སྲམ་གྱི་སྤུ་རིས། རྒྱུ་ངོམས་ཕྱུག་ངོམས་ཀྱི་ལག་ཆར་རྩིས་ནས། རི་ཆུ་ནགས་གསུམ་ལ་གནས་པའི་སྲོག་ཆགས་ཆེ་ཆུང་དུ་མའི་ཚེ་སྲོག་ལ་རྩེད་མོ་བརྩེས། འགྲོ་བ་མི་དང་ནང་པའི་རིགས་གཏོགས་ཚོའི་ལུས་ཀྱི་མཛེས་ཆས་དང་མིང་གི་སྙན་ཆས་ལ་སྤྱད་པའི་དུས་རབས་ཀྱང་ཚེས་མྱོང༌།
མིང་ཆ་ཚང་ལ་ཚེ་རིང་འོད་ཟེར༼འགྱུར་མེད་ཀྱི་འོད་ཟེར་དང་མའོ་ཀྲུའུ་ཞིའི་འོད་ཟེར་གྱི་དོན་ནོ༽དང་། རྒྱ་མིང་དུ ཀྲུང་གོའི་བོད་རིགས་སྙན་ངག་པ་དང་རྩོམ་པ་པོ་ཡིན། ལྷ་སར་འཁྲུངས་ཤིང་ཕ་ཡུལ་ཟི་ཁྲོན་དཀར་མཛེས་རང་སྐྱོང་ཁུལ་སྡེ་དགེ་རྫོང་ཡིན།
འདི་གར་རྒྱ་གར་གྱི་རྩོམ་རིག་གི་ལོ་རྒྱུས་སྨྲ་བ་སློབ་དཔོན་སྟོབས་ཀྱི་ལྷས་ཀླུ་ཀུན་ཏུ་དགའ་བའི་ཟློས་གར་གྱི་སྔོན་གླེང་ནང་དུ་གདེངས་ཚོད་ཆེན་པོའི་སྒོ་ནས་གཞུང་འདི་ཀོ་ཤིན་ཏུ་རྒྱས་པའི་གཏམ་ལས་དཔེ་བླངས་པ་དང་། ཤིན་ཏུ་རྒྱས་པའི་གཏམ་གྱི་ལེགས་སྦྱར་ནང་གསལ་བའི་དཔེ་བཤུས་ཤིན་ཏུ་རྒྱས་པའི་གཏམ་གྱི་སྙེར་མའི་སྙིང་དོན་ཡང་བཀོད་པ་གཤམ་གསལ་ལྟར་རོ༎
སྤྲིན་གྱི་བཞོན་པས་རང་ཉིད་ཀྱི་མཛའ་མོ་དེའི་མིག་ལ་བལྟ་བཞིན་དུ་འདི་ནི་ཚེ་འདིའི་འབྲས་བུ་ཉིད་དོ༎ ཇི་ལྟར་བུ་མོའི་བལྟ་སྟངས་དང་བརྩེ་བའི་བྱེད་སྟངས་དེ་སུ་ཞིག་གི་འདྲེན་བྱེད་ན་མཆོག་ཏུ་མ་འགྱུར་བ་ཡིན་ནམ་ཞེས་སྨྲས་པའི་སྐབས་དེ་ཚེའི་འཕྲིན་པ་གཞོན་ནུས་མ་ལ་ཡ་བ་ཏི་ལ་ཡུམ་ཡི་འཕྲིན་ཞུས་པས་་རང་ཉིད་ཀྱི་མཛའ་བོ་དང་འབྲལ་བའི་འདོད་མ་མེད་བཞིན་དུ་དབང་མེད་པར་ཡུམ་ག་ལ་བ་དེར་གཤེགས་སོ༎
དེའི་དུས་ཅེ་ཊི་ཀཱ་ཞེས་བྱ་བ་སླེབས་ནས་ད་ནི་ཡབ་ཀྱི་ཁྱོད་སྤྲིན་གྱི་བཞོན་པ་དང་གཉེན་སྒྲིག་གི་སྟ་གོན་ལ་འོང་བའི་ལན་བསྩལ་ལོ༎ དེ་ཐོས་ནས་མ་ལ་ཡ་བ་ཏི་འཕྲལ་དུ་ཡབ་གྱི་གམ་དུ་གཤེགས་སོ༎ སྤྲིན་གྱི་བཞོན་པ་ཡང་དེ་གར་གཤེགས་ཞིང་དེ་གར་དེ་གཉིས་པོའི་གཉེན་སྒྲིག་མདུད་པས་བཅིངས་ལ་མ་ལ་ཡ་བ་ཏི་ཡི་ནུ་མོ་ལ་སྤྲིན་གྱི་བཞོན་པས་ཤིན་ཏུ་བྱམས་པས་བསྐྱངས་སོ༎
དེའི་ཚེ་སྦྲུལ་སླེབས་ན་ཉེ་བས་རྒྱལ་སྲས་སྤྲིན་གྱི་བཞོན་པས་དར་མོ་གྱོན་བཞིན་རྡོའི་ཐོག་ཏུ་བཞུགས་ནས་དེ་ལྟ་བུའི་དགེ་བའི་བྱ་བ་དཔག་ཏུ་མེད་པའི་སླད་དུ་སྐྱེ་བ་དཔག་མེད་པ་བྱུང་བའི་སྨོན་ལམ་འདེབས་སོ༎ དེ་ནས་བྱ་ཁྱུང་དེ་ཤུགས་དང་བཅས་ཏེ་དེ་གར་བྱུང་བ་དང་། དེ་ནས་བྱ་ཁྱུང་དེས་རྒྱལ་སྲས་སྤྲིན་གྱི་བཞོན་པའི་ལུས་ཀྱི་རྒྱན་ཆ་རྣམས་བཤིགས་ནས་ཕུང་པོ་མཆུས་ཐོག་བཞིན་ནམ་མཁའ་ལ་ཕུར་སོང་།
ལྷ་ཆེན་པོ་དབང་ཕྱུག་གི་ཡིད་ན་ཤིན་ཏུ་མཛེས་པའི་གཽ་རི་དང་གངྒཱ་གཉིས་ཀྱི་བཞུགས་གནས་ཧི་མ་ལ་ཡ་ཞེས་བྱ་བའི་རིའི་ཕང་ན་མིའམ་ཅི་ཞེས་བྱ་ཉི་མའི་འོད་ཟེར་སྟོང་གིས་རབ་ཏུ་མཚེར་བཞིན་ཤིན་ཏུ་མཛེས་པའི་གྲོང་ཞིག་ཡོད། ཡུལ་དེའི་བདག་པོར་གྲགས་པ་རིག་འཛིན་གྱི་དབང་ཕྱུག་སྤྲིན་གྱི་ཏོག་ཞེས་བྱ་བ་དེ་ཡིན། དེ་ལ་དཔག་བསམ་ཤིང་ཞིག་ཡོད་པ་དེའི་མཐུ་ལས་བྱང་ཆུབ་སེམས་ཀྱི་བརྩིས་ཟིན་པའི་བུ་ཞིག་བྱུང་བ་དེའི་མིང་ལ་སྤྲིན་གྱི་བཞོན་པ་ཞེས་བྱའོ༎
དེ་ལྟར་སྤྲིན་གྱི་བཞོན་པ་དཔག་བསམ་ཤིང་ལས་འཇིག་རྟེན་ཁྱོན་ཀུན་ན་འཕོང་བ་དམན་པ་མེད་པའི་བྱིན་རླབས་སློང་མོ་བྱས་སོ༎ དཔག་བསམ་ཤིང་གིས་ཀྱང་དེ་བཞིན་བསྩལ་ཞིང་ལྷ་གནས་སུ་གཤེགས་སོ༎
མ་ལ་ཡ་བ་ཏི་རང་གི་ཡུམ་དང་མཇལ་ནས་མཛའ་བོ་དང་འབྲལ་བའི་ཟུང་རྔུ་དྲག་པོ་སྐྱེས་བཞིན་རང་མལ་སྟེང་དུ་ཉལ་ནས་བདས་སོ༎ ཁོ་མོ་ནི་ཟུང་རྔུས་ཤིན་ཏུ་མནར་བཞིན་འདྲེན་བྱེད་ནས་མཆི་མའི་མུ་ཏིག་གི་སྐུད་པ་ཆས་པ་ལྟར་དུ་རྒྱུན་མི་ཆས་པར་ལྷུང་བཞིན། བྱུག་བྱེད་ཀྱི་ཙནྡན་ལ་སོགས་པའི་རྩི་གང་གིས་ཀྱང་ཤིན་ཏུ་བཙེས་པའི་གདུང་བ་འདི་སེལ་མི་ནུས་པའི་སྐབས་སུ་རང་ཉིད་ཀྱི་མཛའ་བོ་རྒྱལ་སྲས་སྤྲིན་གྱི་བཞོན་པ་ལ་སྐྱོ་བའི་གདུང་བ་དེ་ལྟར་བྱུང་བའི་བྱུང་རབས་དང་། ཁོ་མོས་རྒྱལ་སྲས་ལ་བཅངས་པའི་སེམས་ཚོར་ཡོད་ཚད་བཤད་པའི་སྐྱེངས་པ་དེ་སེལ་ཐབས་མེད་ཚུལ་གྱིས་མཚན་མོ་འདས་སོ༎
དེའི་ཚེ་མ་ལ་ཡ་བ་ཏི་ཡི་གྲོགས་མོ་གནས་དེར་འོངས་ནས་མོས།ཀྱེ་མ་ལ་ཡ་བ་ཏི་ཁྱོད་ཀྱི་སེམས་འདུན་པ་བཞིན་རྒྱལ་སྲས་སྤྲིན་གྱི་བཞོན་པ་ཉིད་ཀྱང་འདུན་པར་བརྟས་པར་འགྱུར་རོ་ཞེས་སྨྲས་སོ༎ དེ་ནས་གྲོགས་མོས་མ་ལ་ཡ་བ་ཏི་འཁྲིད་ན་རང་གནས་སུ་གཤེགས་པ་དང་རྒྱལ་སྲས་སྤྲིན་གྱི་བཞོན་པ་ཡང་རང་ཉིད་ཀྱི་འཁོར་གྱིས་ཕྱིར་གནས་སུ་འཁྲིད་སོང་ངོ་༎
སྤྲིན་གྱི་བཞོན་པ་རང་གནས་སུ་འབྱོར་བ་དང་རང་ཉིད་ཀྱི་འདོད་པའི་ལྷ་མོ་དེ་དང་འཕྲད་ནས་ལུས་སེམས་གཅིག་ཏུ་འབྲེལ་བའི་མངོན་འདོད་གང་ཞིག་མངོན་དུ་གྱུར་བའི་གཏམ་རྣམས་གཉེན་བཟང་ལ་སྨྲས་སོ༎ གཉེན་བཟང་གིས་ཡབ་ཡུམ་གཉིས་ལ་དེ་དག་ཞུས་ནས་མཐར་རྒྱལ་སྲས་སྤྲིན་གྱི་བཞོན་པ་དང་། རིག་འཛིན་གྱི་བུ་མོ་མ་ལ་ཡ་ཅན་མ་གཉིས་གཉེན་སྒྲིག་རྟེན་འབྲེལ་ལ་རོལ།
ནམ་ཞིག་སྤྲིན་གྱི་བཞོན་པ་གཉེན་བཟང་མཉམ་དུ་རྒྱ་མཚོའི་འཇུག་ངོགས་ན་འཆམ་དུ་ཕྱིན’དེ་གར་རུས་པའི་ཕུང་པོ་བརྩིགས་པ་མཐོང་བར་རྒྱལ་སྲས་སྤྲིན་བཞོན་པས། ཀྱེ་རུས་པའི་ཕུང་རོ་དེ་ལྟ་བུ་གང་ནས་བྱུང་ངམ་ཞེས་དྲིས་སོ༎གཉེན་བཟང་གིས་རྒྱལ་སྲས་ཀྱི་དྲི་བ་ཐོས་ཤིང་སེམས་ཅུང་མི་བདེའི་ཚུལ་གྱི་འཇུག་རབས་མཐའ་དག་ཡོངས་སུ་བཤད་དོ༎
གནའ་སྔ་མོ་ཞིག་ན་ཀླུའི་མ་དུར་ཁ་ ཡིས་ནམ་མཁའ་ལྡིང་གི་མ་འདུད་མ་ དེ་བསླུ་བྲིད་ཀྱིས་ཕན་ཚུན་རྒྱན་རྩེད་ལས་ཕམ་པར་བྱས་ནས་རང་ཉིད་ཀྱི་འཁོལ་དུ་བཀོལ། འོན་ཀྱང་ནམ་ཞིག་ནམ་མཁའ་ལྡིང་གི་བུས་རང་ཉིད་ཀྱི་མ་བསྐྱབས་ནས་ཀླུ་རྣམས་ལ་དགྲར་གྱུར་ལ་ཀླུའི་སྦྲུལ་མཐའ་དག་བཟའ་བར་བརྩམས་སོ༎
དེ་ལ་སྤྲིན་གྱི་བཞོན་པས། རྒན་མོ། བདག་ནི་རིག་པ་འཛིན་པ་ཞིག་གོ ། བདག་ཁྱོད་ཀྱི་བུ་འདི་བསྲུང་པའི་དོན་དུ་འདི་གར་སླེབས། རང་ཉིད་ཀྱི་ཕུང་པོ་དར་དམར་པོས་བཀོད་ནས་ནམ་མཁའ་ལྡིང་ལ་སྦྱིན་པར་བྱའོ༎ ཁྱོད་ཀྱིས་བུ་འཁྲིད་ནས་ཁྱིམ་དུ་ཕྱིར་གཤེགས་སུ་གསོལ་ཞེས་ཞུས་སོ༎
དུང་གི་གཙུག་གི་མ་ཡིས། ཁྱོད་ནི་བདག་གི་བུ་དང་སྙམ་པས་བདག་གི་དེ་ལྟར་ནུས་པ་མ་ཡིན་ནོ་ཟེར།
དེ་ལ་སྤྲིན་གྱི་བཞོན་པས། རྒན་མོ་ཁྱོད་ཀྱི་བདག་གི་ཤིན་ཏུ་འདོད་པའི་དོན་ལ་བགེགས་བྱ་བ་མི་ཉན་ཞེས་ཞུས་སོ༎
བུ་དུང་གི་གཙུག་གིས། ཀྱེ་སྐྱེས་བུ་ཆེན་པོ་ཁྱོད་ལྟ་བུ་ཐུགས་ཆེན་ཏུ་རྒྱ་ཆེ་ལ་སྙིང་རྗེའི་རྒྱ་མཚོ་འཁྱིལ་བ་ལྟར་དུ་གནས་པས། རང་ཉིད་སྡུག་བསྔལ་ལས་གྲོལ་བའི་སླད་ཁྱོད་ལ་ངལ་བ་ཇི་ལྟར་སྟེར་ཕོས་སམ། དེ་བས་དོ་ལོ་སྔོན་པོ་བསྲུང་པ་ལ་རིན་ཆེན་ནོར་གྱིས་གཏེ་མ་འོས་པ་མིན་ནོ༎ སྐྱེས་བུ་དམ་པ་ཁྱོད་ནི་ས་གཞི་ཆེན་པོ་འདིའི་རྒྱན་ལྟ་བུ་ཡིན་ནོ་ཞེས་ཞུས་སོ༎
དེ་ལྟར་དུང་གི་གཙུག་དང་གཏམ་གླེང་ཡང་ཡང་བྱས་ཤིང་བུས་རང་ཉིད་ཀྱི་མ་ལ་ཡང་ཕྱིར་ལོག་དགོས་པའི་རེ་བ་ཞུས་ཤིང་ཇི་སྲིད་ནམ་མཁའ་ལྡིང་འདི་གར་མ་བྱུང་བའི་དུས་ཀྱི་ཚེ་རང་ཉིད་རྒྱ་མཚོའི་འཇུག་ངོགས་ན་ལེགས་ལྡན་བ་ཡི་རྣ་བ་ཅན་ གྱི་གམ་དུ་མཆོད་པ་བྱ་བ་འགྲོ་བའོ་ཞེས་ཞུས་པ་དང་ཡུམ་ལ་ཕྱག་བྱས་ནས་དེ་གར་གཤེགས་སོ༎
དེ་ཡང་རྒྱལ་སྲས་ཀྱི་དབུའི་གཙུག་རྒྱན་དེ་ནམ་མཁའ་ནས་མ་ལ་ཡ་བ་ཏི་ཡི་གདོང་ན་ལྷུངས་སོ༎ མ་ལ་ཡ་བ་ཏི་རང་ཉིད་ཀྱི་བདག་པོའི་དབུའི་གཙུག་རྒྱན་ཡིན་པས་ཤེས་ནས་སྡུག་བསྔལ་གྱིས་གནན། སྤྲིན་གྱི་ཏོག་གིས་ཀྱང་མངོན་ཤེས་ཀྱིས་བྱུང་རྐྱེན་རྣམས་རྟོགས་ནས་འཕྲལ་དུ་དེ་གར་གཤེགས་སོ༎
འོན་ཀྱང་དུང་གི་གཙུག་རང་ཉིད་ཀྱི་མཆོད་པའི་ལྷ་ལེགས་ལྡན་བ་ཡི་རྣ་བ་ཅན་མཇལ་ནས་ཕྱིར་རང་ཉིད་ཀྱི་གནས་སུ་ལྷགས་པའི་ཚེ་སྔར་གྱི་ཕ་བོང་དེ་ཁྲག་གི་འཁྱིལ་བ་མཐོང་ནས་རྔམས་ཤིང་ཁོ་ར་ཁོར་ཡུག་ན་བལྟ་བའི་ཚུལ་བྱས་སོ༎
དེ་ལྟར་ཐོས་པས་ནམ་མཁའ་ལྡིང་དེ་ཤིན་ཏུ་འགྱོད་ཤིང་ཡིད་དམས་པར་འགྱུར་ནས་སྨྲེ་ངག་འདོན། ཀྱེ་ཀྱེ་ལས་ཀྱི་རྣམ་སྨིན་ངན་པའི་ཤུགས་ཀྱི་འཐུས་ཁོ་བོས་བྱང་ཆུབ་སེམས་དཔའ་སེམས་པ་ཆེན་པོ་ལ་མཐོ་འཚམ་པར་བྱས་སོ༎ ད་ནི་རང་ཉིད་ལྕེབས་ལས་ཐབས་གཞན་མེད་དོ་ཟེར། ནམ་མཁའ་ལྡིང་དེ་ལྟར་བསམ་བཞིན་པའི་ཚེ་རྒྱལ་སྲས་སྤྲིན་གྱི་བཞོན་པས་རང་ཉིད་ཀྱི་སྤུན་ཉེ་གྲོགས་རྣམས་ལས་ལན་གཅིག་སྤྱན་མིག་གཡོ་བཞིན་ཟུགས་རྔུ་དྲག་པོའི་ཤུགས་ཀྱིས་ཟག་བཅས་ཀྱི་ཕུང་པོ་དེ་དངོས་སུ་ཉེ་བར་དོར་བར་བརྩམས་སོ༎
རྒྱལ་སྲས་སྤྲིན་གྱི་བཞོན་པ་འཆི་བའི་ལམ་དུ་གཤེགས་པས་ཁོང་གི་ཡབ་ཡུམ་རྣམས་སྡུག་བསྔལ་གྱི་སྨྲེ་ངག་དྲག་ཏུ་འདོན་ཏོ༎ འོན་ཀྱང་དུང་གི་གཙུག་གིས་སྡུག་བསྔལ་དེ་ལྟ་བུའི་རྒྱུ་རྐྱེན་དེ་རང་ལས་བྱུང་ངོ་སྙམ་བཞིན་སེམས་ཤིན་ཏུ་དམས་ཤིང་འགྱོད་པར་འགྱུར་རོ༎ དེ་གར་མ་ལ་ཡ་བ་ཏི་ཡང་ཡིད་ཤིན་ཏུ་སྐྱོ་ནས་མིག་གཉིས་ནམ་མཁའ་ལ་གཅེར་བཞིན་ལྷ་མོ་གཽ་རི་ལ་འཁང་ར་བྱས་པར་ཀྱེ་ལྷ་མོ་ཁྱོད་ཉིད་ཀྱི་འཁོར་ལོ་བསྒྱུར་བ་ཁྱོ་ཤུག་འཐོབ་པའི་མཆོག་སྦྱིན་ན་དེ་ཅིའི་ཕྱིར་མཆོག་མཆོག་ཏུ་མི་གནས་སམ་ཅིའི་ཕྱིར་ཁྱོད་ཀྱི་དེ་ལྟར་རྫུན་སྨྲ་བ་ཡིན་ནམ་ཞེས་ཟེར་རོ༎
དེ་ལྟར་ནམ་མཁའ་ལྡིང་གིས་རྒྱལ་སྲས་སྤྲིན་གྱི་བཞོན་པ་ལ་ཁྱོད་ཀྱི་སེམས་པ་རྒྱ་ཆེན་པོ་དེས་སྲིད་པའི་བཅིངས་པའི་རྒྱ་ལས་འདས་པར་བདག་རྗེས་སུ་ཡིད་རངས་བས་ཁྱོད་བདག་ལས་མཆོག་སློང་ཤིག་ཞེས་སྨྲས་སོ༎
དེ་ལ་རྒྱལ་སྲས་སྤྲིན་གྱི་བཞོན་པས། བདག་ལ་མཆོག་གི་སླད་དུ་དུས་ད་ནས་བཟུང་ཁྱོད་ཀྱི་ཀླུའི་བཙེན་པའི་སྡང་སེམས་མ་བཟུང་བ་དང་སྔར་གྱི་ཀླུའི་སྦྲུལ་རྣམས་ཕྱིར་གསོ་དགོས་གསུངས་སོ༎
ནམ་མཁའ་ལྡིང་གིས་དེ་དེ་བཞིན་ནོ་ཞེས་སྨྲས་ནས་སྔར་གྱི་སྦྲུལ་རྣམས་ཕྱིར་གསོས་པར་བྱས་སོ༎ ལྷ་དང་དྲང་སྲོང་། ཀླུ་དང་རིག་པ་འཛིན་པ་བཅས་པའི་འགྲོ་བ་མཐའ་དག་གིས་སྤྲིན་གྱི་བཞོན་པའི་རྣམ་ཐར་དེ་དག་ཐོས་ནས་སྔར་ན་མེད་པའི་བདེ་བ་འཐོབ་པར་གྱུར་ཏོ༎ རྒྱལ་སྲས་ཀྱི་ཆུང་མ་དང་ཡབ་ཡུམ་ཀུན་ཀྱང་ཤིན་ཏུ་མཉེས་པར་བྱས་སོ༎
འདིར་ཤེས་དགོས་པ་ཞིག་ནི་འདིའི་རྩ་བའི་རྒྱ་དཔེར་མཚན་མ་ལྔར་བྱས་འདུག་ཀྱང་།ལོ་ཙཱ་བས་བོད་བསྒྱུར་སྐབས་མཚན་མ་དྲུག་བཟོས་འདུགདེའི་རྒྱུ་མཚན་ནི་མཚན་མ་ལྔ་པ་དེ་ཧ་ཅང་རིང་བས་དུམ་བུ་གཉིས་སུ་བཏང་པ་ཞིག་ཡིན་པ་ལས།བརྗོད་གཞི་ལ་མི་འདྲ་བའི་ཁྱད་པར་སོང་མེད།འདིར་ལེགས་སྦྱར་རྒྱ་དཔེར་ཡོད་པ་ལྟར་དུམ་བུར་ལྔར་བྱས་ནས་ནང་དོན་མདོར་བསྡུས་བཤད་རྒྱུ་དང་དེ་ཡང་ཧརྵའི་རྟོགས་བརྗོད་ནང་དུ་བཀོད་པ་དེ་ཉིད་དོན་བསྒྱུར་བྱས་ནས་འགོད་རྒྱུ་ཡིན།བོད་སྐད་དུ་མཚན་མ་ལྔ་པའི་ཁོངས་ནས་དྲུག་པ་ཕྱེ་སའི་མཚམས་ནི།
དེས་ན་དུང་གི་གཙུག་ཞུགས་པར་གྱུར་ཏེ། མདུན་དུ་ངེས་པར་བརྟགས་ནས། ཁྲག་གིས་བརླན་པའི་མཆུ་དག་བརྡར་བས་རིལ་དྲོ་ཎི་གསར་པ་བཞིན་བྱེད་ཅིང། །རང་གི་འདྲེན་བྱེད་འོད་ཟེར་མེ་ཡི་ཕྲེང་བས་ཉེ་བའི་ནགས་ཀྱི་ཁོངས་དག་བསྲེགས། །འཇིགས་རུང་རྡོ་རྗེ་ལྟར་རྩུབ་སྡེར་མོ་དག་ནི་མཐའ་རུས་ལ་བརྡབ་ཅིང་བྱིང། །སྦྲུལ་གྱི་དགྲ་འདི་མལ་ཡ་ཡི་ཅོག་གི་རྩེ་མོར་རིང་པོ་དག་ནས་མཐོང། །ཞེས་པ་འདི་ནས་ཡིན།
ཡང་ལོ་རྒྱུ་སྨྲ་བ་ཁ་ཅིག་གིས། ཐང་གི་ལོ་ཙཱ་བ་ཆེན་པོ་ཧྱན་ཙང་དང་མཇལ་འཕྲད་བྱུང་རྗེས། ཧྱན་ཙང་གི་ཤུགས་རྐྱེན་ལས་ནང་པར་གྱུར་ཚུལ་བཤད་མཁན་ཡང་ཡོད་པ་བཤད་མོད། དེ་ནི་མི་བདེན་སྟེ། ཁོང་གཉིས་ཐེངས་དང་པོ་མཇལ་བ་ནི་སྤྱི་ལོ་༦༤ ༢ལོར་ཡིན། མཇལ་འཕྲད་གནང་ས་ཡང་ཆུ་བོ་གངྒའི་འགྲམ་དུ་རྒྱལ་པོ་ཧརྵས་སངས་རྒྱས་པའི་དུས་མཆོད་ཆེན་པོ་ཞི་གནང་བའི་སྐབས་སུ་རྒྱལ་པོ་མཇལ་ཁ་ཞུས་པས་ཞལ་བཞེས་ཐོབ་སྟེ། དངོས་སུ་མཇལ་བའི་སྐལ་བཟང་ཐོབ། དེ་དུས་ནས་ཧརྵས་སངས་རྒྱས་ཆོས་ལུགས་གནང་མཁན་ཡིན་པ་ལམ་ཡིག་དེ་རང་ན་གསལ་ཏེ།
དེ་ཉིད་ལས། བདག་ཐང་སན་སྐད་གཉིས་པའི་ཐ་ཤལ་དེ་ཀར་ཡོད་པའི་སྐབས་ཤིག་ཆོས་འཁོར་ཆེན་པོ་ཞིག་དང་ཐུག་པས། ཀ་མ་རུ་བའི་རྒྱལ་པོ་ལ་ཞུས་ སྟེ། ན་ལ་ནྡྷ་ལའི་དགོན་པར་རྒྱང་པེན་གྱི་སློབ་དཔོན་འགའ་འབྱོར་བྱུང་བ་བལྟར་ཕྱིན་པས། རྒྱལ་པོ་ཚུལ་ཁྲིམས་ཉི་མ་དང་མཇལ་བསྙུན་དྲི་སོགས་མཛད་ཅིང་བག་ཕེབས་པར་མཛད། རིམ་གྱིས་མ་ཧཱ་ཙི་ན་ཞེས་པའི་ ཡུལ་ཕྱོགས་གང་དུ་ཡོད་ཟེར་བས་མགོ་བརྩམས་ཏེ་དྲི་བཞིབ་ཏུ་མཛད་པས་དགྱེས་པ་ཆེན་པོ་མཛད་དོ། །ཨ་ལ་ལ་ཧོ༔ ཡུལ་དེའི་སྐྱེ་བོ་དག་བསོད་ནམས་ཤིན་ཏུ་ཆེའོ་ཞེས་གསུངས་སོ། །
དེ་ལྟ་བུའི་རྒྱལ་པོ་ཚུལ་ཉི་ལྟ་ བུའི་ཆོས་ལྡན་གྱི་རྒྱལ་པོ་དང་འཕྲད། ཆོས་སྲིད་གཉིས་ཀྱི་དཔལ་ཕུན་སུམ་ཚོགས་པ་ལ་རོལ་ཞིང་མི་ཚེ་ཆོས་དང་འཇིག་རྟེན་གྱི་སྐྱིད་པ་མཐོང་། འཇིག་རྟེན་འདིར་ཤིན་ཏུ་འཕྲད་དཀའ་བ་དང་ཕྲད་ པ་ཤིན་ཏུ་ཡང་ངོ་མཚར་རྨད་དུ་བྱུང་བའོ། །ཞེས་འབྱུང་ལྟར་རོ༎
ཡང་ལོ་རྒྱུས་སྨྲ་བ་ཁ་ཅིག་གིས་སློབ་དཔོན་ཡོན་ཏན་འོད་དང་། མཇལ་འཕྲད་བྱུང་རྗེས་ཧརྵ་ནང་པར་གྱུར་ཚུལ་འཁོད་པའང་ཚོད་དཔག་ཙམ་ལས་གཏན་ཚིགས་ཡང་དག་གི་ལོ་རྒྱུས་ཀྱི་ཁུངས་གང་ཡོད་བརྗོད་དུ་མེདཧརྵ་ཡོན་ཏན་འོད་དང་མཇལ་འཕྲད་བྱུང་ནས་ནང་པར་ཞུགས་མིན་ཐད། ཡོན་ཏན་འོད་ནི་སློབ་དཔོན་དབྱིག་གཉེན་ལས་སྡེ་སྣོད་གསུམ་ཀ་གསན་མྱོང་བའི་སློབ་མ་ཡིན་ཞིང་དབྱིན་གཉེན་ནི་རྒྱ་གར་ལོ་རྒྱུས་ནང་སྤྱི་ལོ་དུས་རབས་བཞི་པ་དང་ལྔ་པའི་མི་ཡིན་པ་གསལ་ཏེ། རྒྱ་གར་ནང་པའི་རྩོམ་རིག་ལོ་རྒྱུས་ལས།
རྒྱ་གར་གྱི་སྙན་ངག་རྒྱན་གྱི་གཞུང་དང་དེའི་འགྲེལ་པའི་ནང་དུ་སློབ་དཔོན་མིའུ་ཐུང་གིས། སློབ་དཔོན་དབྱིག་གཉེན་ནི་རྒྱལ་པོ་ཟླ་བ་སྦས་པའི་བུའི་བློན་པོ་ཡིན་པར་བཤད་ལ། ཟླ་བ་སྦས་པ་ནི་སྦས་པའི་རྒྱལ་བརྒྱུད་ཀྱི་ཟླ་བ་སྦས་པ་དང་པོ་འདི་ཡིན་པར་བཤད།དེ་ལྟར་སློབ་དཔོན་དབྱིག་གཉེན་ནི་དགུང་ལོ་བརྒྱད་བཅུ་བཞུགས་པའི་མཚམས་ཚོད་ཐུབ་པ་དང་། དུས་ཚིག་སྤྱི་ལོ་༢༨༠ནས་༣༦༠བར་མཚམས་སུ་འདོད་ན་འོས་ཤིང་འཚམས་པར་སེམས།ཞེས་འཁོད་པ་ལ་རྒྱུ་མཚན་ཆེ།
ཡོན་ཏན་འོད་ཀྱི་འཁྲུངས་འདས་ཐད་སློབ་དཔོན་དབྱིག་གཉེན་གྱི་འཁྲུངས་འདས་ལོ་ཚིགས་ལ་ཚད་ཐིག་བྱས་ན་གསལ་བཤད་ཐུབ་པ་ཞིག་ཡིན། སྤྱིར་དབྱིག་གཉེན་གྱི་འདས་འཁྲུངས་ལོ་ཚིགས་ལ་བཞེད་པ་མི་མཐུན་པ་ཧ་ཅང་མང་ཡང་། དོན་དངོས་ལ་བབ་ན་དུས་རབས་གསུམ་པ་ནས་བཞི་པའི་ནང་དུ་ངེས་པ་ཚད་དཔག་བྱེད་ཐུབ། འདིར་ཁོང་གི་འཁྲུངས་འདས་སྐོར་གྱི་ལོ་རྒྱུས་ཡིག་ཆ་འགའ་ཞིག་བགྲངས་ན།
གཏན་འབེབས་བྱས་པ་འདི་བཞིན་འཐད་པར་མངོན་ཞིང་།གོང་དུ་བཤད་པའི་སློབ་དཔོན་ཆོས་སྐྱོང་སོགས་ཀྱི་དུས་རབས་དང་གུང་བསྒྲིགས་ནའང་འཚམས་པར་མ་ཟད་སློབ་དཔོན་དོན་དམ་པའི་འགྱུར་གྱི་སློབ་དཔོན་དབྱིག་གཉེན་གྱི་རྣམ་ཐར་དུ་གུཔྟའི་རྒྱལ་པོ་ཝི་ཀ་མཱ་དི་ཏྱ་དང་། རྒྱལ་པོ་བཱ་ལཱ་དི་ཏྱ་གཉིས་ཀས་སློབ་དཔོན་དབྱིག་གཉེན་མཆོད་གནས་སུ་བཀུར་བར་གསལ་ཞིང་།རྒྱལ་པོ་དེ་གཉིས་གུཔྟའི་རྒྱལ་པོ་ལྔ་པ་སྐེམ་བྱེད་སྦས་པ་ དང་བདུན་པ་མི་ཡི་སེངྒེ་སྦས་པ་ གཉིས་ལ་ངོས་འཛིན་བྱེད་ཅིང་། རྒྱལ་པོ་དེ་དག་གི་དུས་རབས་དང་གུང་བསྒྲིགས་ན་་གོང་གི་དུས་རབས་དེ་ཉིད་མི་འཚམས་པ་གང་ཡང་མེད།
ཐང་སན་ཙང་རྒྱ་གར་ལམ་ཡིག་ཏུ་འབྱུང་བའི་དབྱིག་གཉེན་ནི། ཐོགས་མེད་ཀྱི་སྐུ་མཆེད་ཡིན་པའི་དབྱིག་གཉེན་དང་མཚན་འདྲ་བ་ཙམ་ལས་མི་གཅིག་ཡིན་ཐབས་མེད་པ་ནི་ལོ་རྒྱུས་ཀྱི་སྤྱི་ཁོག་ཤེས་མཁན་ཞིག་ཡིན་ན་གསལ་བཤད་མ་ཞུས་ནའང་མཁྱེན་ནུས་པ་ཞིག་ཡིན།
ཞེས་འཁོད་པ་མ་ཟད་ད་དུང་། ཕྱོགས་གླང་དང་བློ་གྲོས་བརྟན་པ་སོགས་ཀྱང་དུས་སྐབས་དེར་ཡོད་པའི་བཟོ་འདྲ་བཀོད་པ་འདི་དག་ལ་ལོ་ཚིགས་བརྡར་དོད་ཀྱིས་བརྩད་བཅད་ན་ཁུངས་ལུང་གང་ཡང་རྙེད་རྒྱུ་མེད། རང་རེ་བླ་མ་ཏཱ་ར་ན་ཐ་རྒྱ་གར་ལོ་རྒྱུས་ལ་ཧ་ཅང་གསན་རྒྱ་ཆེ་ཡང་། སྐབས་རེར་འུད་བཤད་འདི་འདྲ་གནང་བ་ཐེངས་རེ་གཉིས་ནི་ཡང་ཡང་འབྱུང་བས། ཤ་གཟུགས་གསོན་པོ་ཟ་རྐྱང་མི་རུང་བ་ཡང་དྲན་གསོ་མི་གཏོང་ཐབས་མེད་རེད།